KOMMISSIONENS FORORDNING (EF) Nr. 2737/1999

af 21. december 1999

om ændring af forordning (EØF) nr. 2807/83 om nærmere bestemmelser for registrering af oplysninger om medlemsstaternes fangster

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2847/93 af 12. oktober om indførelse af en kontrolordning under den fælles fiskeripolitik(1), som ændret ved forordning (EF) nr. 2846/98(2), særlig artikel 6, stk. 8, og

ud fra følgende betragtninger:

(1) Efter artikel 6, stk. 2, i forordning (EØF) nr. 2847/93 skal fangster af alle arter, hvoraf der om bord opbevares en mængde svarende til over 50 kg levende vægt, fra den 1. januar 2000 anføres i logbogen. I forbindelse med fiskeriaktiviteter i Middelhavet er det dog kun de arter, der er opført på en liste vedtaget i henhold til denne artikel, som anføres i logbogen;

(2) i henhold til artikel 40 i Rådets forordning (EØF) nr. 2847/93 anvendes bestemmelserne i denne forordning vedrørende logbogen og landingsopgørelsen fra den 1. januar 2000 for fiskeriaktiviteter i Middelhavet;

(3) det er derfor nødvendigt fra den 1. januar 2000 at ændre Kommissionens forordning (EØF) nr. 2807/83 af 22. september 1983 om nærmere bestemmelser for registrering af oplysninger om medlemsstaternes fangster(3), senest ændret ved forordning (EF) nr. 1488/98(4), for at sikere, at disse forpligtelser kan opfyldes;

(4) de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fiskeri og Akvakultur -

UDSTEDT FØLGENDE FORORDNING:

Artikel 1

1) Artikel 1 i forordning (EØF) nr. 2807/83 affattes således: "Artikel 1

1. Førerne af EF-fiskerfartøjer med en længde overalt på over 10 meter registrerer i logbogen de oplysninger, som er omhandlet i artikel 6 i forordning (EØF) nr. 2847/93, på en formular som vist i bilag I for alle fiskerizoner undtagen den zone, der er afgrænset af NAFO 1/ICES Va) og XIV samt på en formular som vist i bilag II for de sidstnævnte områder. Førerne af EF-fiskerfartøjer med en længde overalt på højst 18 meter, som foretager daglige fangstrejser i en enkelt fiskerizone og kun har én type fangstredskab om bord, kan dog anvende formularen i bilag II a i forbindelse med fiskeriaktiviteter, der udelukkende udøves i Middelhavet.

2. Logbogen i bilag I, II eller II a udfærdiges også på de betingelser, som er fastsat i stk. 1, når fiskerfartøjerne udøver deres aktiviteter i tredjelandsfarvande, undtagen hvis det pågældende tredjeland udtrykkeligt kræver, at der udfærdiges en anden type logbog.

3. I forbindelse med fiskeriaktiviteter i Middelhavet skal alle arter, der er opført på listen i bilag VII, og hvoraf der om bord opbevares en mængde svarende til over 50 kg levende vægt, anføres i logbogen.

4. Koderne i bilag VI og FAO's 3-alfa-koder anvendes til i de tilsvarende rubrikker i logbogen at angive, hvilke typer fangstredskaber, der er anvendt, og hvilke arter, der er taget."

2) I artikel 2, stk. 1, indsættes følgende: "Førerne af EF-fiskerfartøjer med en længde overalt på højst 18 meter, som foretager daglige fangstrejser i en enkelt fiskerizone og kun har én type fangstredskab om bord, kan dog anvende formularen i bilag II a i tilfælde af, at landingen foretages i havnen i en medlemsstat, som har kyststrækning i Middelhavet."

3) Benævnte arter "Torsk", "Kuller", "Sej", "Hvilling", "Rødspætte", "Tunge", "Sild" og "Makrel" er udeladt i bilag I.

4) I titlen i bilag IV indsættes efter "BILAG I" ordene "ELLER BILAG II A".

5) Punkt 2.4.2 i bilag IV affattes således: "2.4.2. Ombordværende fangst opgjort pr. art (logbogens rubrik (15))

Fangster af alle arter, hvoraf der om bord opbevares en mængde svarende til over 50 kg levende vægt, anføres i logbogen. I forbindelse med fiskeriaktiviteter i Middelhavet er det dog kun de arter, der er opført på listen i bilag VII, som anføres i logbogen."

6) Punkt 3, tredje led, første punktum, i bilag IV, affattes således: "Anfør vægten eller mængden af de faktisk landede eller omladede fisk af alle arter."

7) I punkt 3, fjerde led, i bilag IV, indsættes efter ordet "CECAF" angivelsen "/GFCM" såvel i titlen som i punktummet.

8) Punkt 2.4.2. i bilag V affattes således: "2.4.2. Ombordværende fangst opgjort pr. art

Fangster af alle arter, hvoraf der om bord opbevares en mængde svarende til over 50 kg levende vægt, anføres i logbogen. I forbindelse med fiskeriaktiviteter i Middelhavet er det dog kun de arter, der er opført på listen i bilag VII, som anføres i logbogen."

9) Punkt 3, fjerde led, første punktum, i bilag V, affattes således: "Anfør vægten eller mængden af de faktisk landede eller omladede fisk af alle arter."

10) Bilag I til nærværende forordning indsættes efter bilag II som bilag II a.

11) Bilag VII affattes som angivet i bilag II til nærværende forordning.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 1. januar 2000.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 21. december 1999.

På Kommissionens vegne

Franz FISCHLER

Medlem af Kommissionen

(1) EFT L 261 af 20.10.1993, s. 1.

(2) EFT L 358 af 31.12.1998, s. 5.

(3) EFT L 276 af 10.10.1983, s. 1.

(4) EFT L 196 af 14.7.1998, s. 3.

BILAG I

"BILAG II a

>PIC FILE= "L_1999328DA.005603.EPS">

>PIC FILE= "L_1999328DA.005701.EPS">"

BILAG II

"BILAG VII

TABEL

Liste over de arter, som anføres i logbogen og landingsopgørelsen af fartøjer, der udelukkende udøver fiskeriaktiviteter i Middelhavet

>TABELPOSITION>"